Cu cât se va scumpi masa de Crăciun. Carnea de porc și dulciurile, lux de sărbători: ”Anul acesta va fi cel mai costisitor de până acum”
Mai sunt aproximativ două luni până la Crăciun, iar prețurile încep ușor, ușor să ia avânt. Carnea de porc, care este un aliment nelipsit de pe mesele românilor, va începe să fie din ce în ce mai scumpă de la finalul lunii octombrie. Specialiștii spun despre creșterile de preț că vor fi în medie de 10-15%, din cauza furajelor tot mai costisitoare. Alte alimente pentru care românii vor trebui să scoată mai mult din buzunare sunt untul, dar și dulciurile.